en en en en en fr en en en en en en en en en en en en en en en en en en en gu gu gu gu gu gu gu gu en en en en es es en en gu de gu de gu de gu de en de gu gu de gu gu de gu gu ru en en en en en en en en en en en en en en ru
Advertise in 7 Stars worldwide magazine
Advertise in Diamond city Directory
Subscription for 7 Stars worldwide magazine
ફાઈન જ્વેલરીમાં ભારત અમેરિકાને પછાડી બીજા ક્રમનું સૌથી વિશાળ બજાર બનશે ...
તાજેતરમાં જ લંડન ખાતે આયોજીત થયેલા ઈન્ટરનેશનલ જ્વેલરી લંડન (આઈજેએલ) ટ્રેડ શો ખાતે યુરોમોનિટર ઈન્ટરનેશનલ સંસ્થાના પ્રતિનિધિઓએ મત વ્યક્ત કરતાં કહ્યું કે વર્ષ-2018ના અંત સુધીમાં ફાઈન જ્વેલરીના ક્ષેત્રમાં ભારત અમેરિકાને પછાડી બીજા ક્રમનું સૌથી વિશાળ બજાર બનશે. અગ્રણી સંસ્થા યુરોમોનિટર ઈન્ટરનેશનલ દ્વારા આ પ્રકારની ઉત્સાહજનક આગાહી કરાતા આગામી સમયમાં જેમ એન્ડ જ્વેલરી ઉદ્યોગની વિકાસ ગતિમાં વૃધ્ધિ થવાના ઉજળા સંજોગો
ગત તારીખ 2 થી 4 સપ્ટેમ્બર દરમિયાન લંડન ખાતે મહત્વપૂર્ણ ગણાતા ઇન્ટરનેશનલ જ્વેલરી લંડન (આઈજેએલ) ટ્રેડ શોનું ભવ્ય આયોજન થયું હતું. આ આયોજન દરમિયાન જેમ એન્ડ જ્વેલરી ઉદ્યોગનું પ્રતિનિધિત્વ કરતી વિશ્વની અનેક અગ્રણી સંસ્થાઓના પ્રતિનિધિઓ ઉપસ્થિત રહી જેમ એન્ડ જ્વેલરી ઉદ્યોગની સમસ્યાઓ અને સંભાવનાઓ બાબતે ગહન ચર્ચાઓ કરી હતી. દરમિયાન જ્વેલરીના માર્કેટ રિચર્સ સાથે સંકળાયેલી વિશ્વની અગ્રણી સંસ્થા યુરોમોનિટર ઈન્ટરનેશનલના પ્રતિનિધિઓએ આગાહી કરતાં કહ્યું કે વર્ષ-2018ના અંત સુધીમાં ચીનના બજાર પછી ફાઈન જ્વેલરીના વેપારમાં ભારતનું સ્થાનિક બજાર અમેરિકાને પછાડી બીજા ક્રમનું સૌથી વિશાળ જ્વેલરી બજાર બનશે. અહેવાલ મુજબ છેલ્લાં 5 વર્ષમાં અમેરિકાના 12 ટકા વિકાસ દર વિરૂદ્ધ ભારતીય જ્વેલરી બજારએ 74 ટકા પ્રગતિ દર હાંસલ કર્યો છે.
ચાલુ વર્ષ દરમિયાન ભારતમાં ફાઈન જ્વેલરીનું વેચાણ 62.8 અબજ ડોલરની સપાટી પાર કરી જાય તેવું અનુમાન છે. આથી વિપરિત અમેરિકા ફાઈન જ્વેલરી પાછળ 58.6 અબજ ડોલર ખર્ચ કરશે. જે ગત વર્ષની સરખામણીએ ઘટાડા તરફી વલણ બતાવી રહ્યું છે. આકંડાઓ મુજબ પાછલા 5 વર્ષ દરમિયાન અમેરિકાના જ્વેલરી બજારની સરખામણીએ ભારતીય જ્વેલરી બજારમાં 12 ટકા વધુ વિકાસ દર નોંધાયો છે. ફાઈન જ્વેલરીમાં ચીન વિશ્વ બજારમાં વેચાણની દૃષ્ટિએ અવ્વલ ક્રમ પર છે. જ્યારે જાપાન ચોથા સ્થાન પર છે. જાપાન અને ચીનમાં પણ પાછલા પાંચ વર્ષમાં ફાઈન જ્વેલરીના વેચાણમાં લગાતાર વૃદ્ધિ જારી રહી છે. પાંચમાં સ્થાને હોંગકોંગ ખાતે ફાઈન જ્વેલરીનું વેચાણ 8 ટકા ઘટાડા સાથે 7.2 અબજ ડોલર નીચે સરક્યું છે.
આઈજેએલ ખાતે આયોજીત એક સમારોહને સંબોધતાં યુરોમોનિટર ઈન્ટરનેશનલના માર્કેટિંગ વડા ફોટૌલા માઈકલે કહ્યું કે આમારી સંસ્થા દ્વારા થયેલા રિસર્ચના આંકડાઓ દર્શાવે છે કે પાછલા 5 વર્ષમાં ભારતના ફાઈન જ્વેલરી બજારમાં અભૂતપૂર્વ વિકાસ જોવા મળ્યો છે. ભારતમાં સોનાની જ્વેલરીની પરંપરાગત માંગ વધુ મજબૂત બનવા ઉપરાંત તાજેતરમાં સ્થાનિક ગ્રાહકોમાં પ્લેટિનમ, ડાયમંડ્સ અને કલર્ડ સ્ટોન્સની લોકપ્રિયતામાં વૃદ્ધિ થતી જોવા મળે છે. તેમણે આ સકારાત્મક બાબતની અસર અંગે પ્રતિભાવ આપતાં કહ્યું કે ભારતનું વિકસતું ઘરેલું વૈશ્વિક જ્વેલરી કારોબોર પર સકારાત્મક અસર જન્માવશે. જેનાથી ભારતની જેમ એન્ડ જ્વેલરી ઉદ્યોગને ગતિ મળશે.
જ્વેલરીના માર્કેટ રિસર્ચ સાથે સંકળાયેલી વિશ્વની અગ્રણી સંસ્થા યુરોમોનિટર ઈન્ટરનેશનલ દ્વારા કરવામાં આવેલી આ આગાહી વિશે જાણ્યા પછી હવે આવનારા સુવર્ણ સમયની તક ઝડપી લેવા જ્વેલર્સોએ કમરકસી ખાસ આગોતરી તૈયારીઓ કરવી જરૂરી છે. સ્થાનિક બજારમાં નીતનવી પ્રવેશતી બ્રાન્ડસનો પ્રવાહ અવિરત વહી રહ્યો છે. ત્યારે બ્રાન્ડેડ જ્વેલરીના આ વહેતા ધોધમાં આપણી ખાસ ઓળખ કેવી રીતે બનાવવી એ દરેક જ્વેલર્સને સૌથી સતાવતો અને સૌથી સંગીન પ્રશ્ન છે. આજે ભારતના જ્વેલરી ઉદ્યોગ માટે આ બાબત એક પડકાર બની ઉભર્યું છે. કદાચ એટલે જ છૂટક વેચાણની શ્રેણીમાં આ મામલે જ્વેલરી સેક્ટર અન્ય કોઈપણ રિટેલર્સ કરતાં સૌથી વધુ સંધર્ષમય જોવા મળે છે. ધારો કે કોઇ જ્વેલર્સને નવો સ્ટોર(શાખા) શરૂ કરવાનો વિચાર આવે ત્યારે મોટાભાગના રિટેલર્સ અંતિમ નિર્ણય લેતાં પહેલાં સૌ પ્રથમ સફળતાની સંભવત તમામ શક્યતાઓને ચકાસે છે. બ્રાન્ડેડ જ્વેલરી જ્વેલરી વેપારના એક અભિન્ન અંગ તરીકે ઉભરી છે તેમાં શંકાને કોઈ સ્થાન નથી. બ્રાન્ડેડ જ્વેલરીના આગમન બાદ જેમ અને જ્વેલરી સેક્ટર વિકાસની એક નવી ઊંચાઈએ પહોંચ્યું છે. એટલું જ નહીં તેનાથી બજાર વધુ વેગવંતુ પણ બન્યું છે.
મૂલ્યની દૃષ્ટિએ પણ જ્વેલરી બ્રાન્ડસની સ્થિતિ મજબૂત જોવા મળે છે. બજારમાં એકબીજાથી ચડિયાતી ડિઝાઈનની ‘રેડી ટુ સેલ’ પ્રોડક્ટ્સ, વેચાણ સરળ બનાવતા સંસાધનો અને સૌથી મહત્ત્વપૂર્ણ ગ્રાહક માટે ઘરઆંગણે સેવા સહિત ક્ષમતા ઉપલબ્ધ છે. ભારતીય ઉદ્યોગ વર્ષોથી બ્રાન્ડેડ શ્રેણીની તકોનો લાભ ઉઠાવતો રહ્યો છે. પરંતુ જો બ્રાન્ડને પડકાર તરીકે જોવામાં આવે તો તે પણ વેપારની દૃષ્ટિએ યોગ્ય નથી. હા, એટલું જરૂર કહી શકાય કે જ્વેલરી સેક્ટરમાં બ્રાન્ડના આગમન બાદ અત્યારે ખરીદ-વેચાણની પ્રક્રિયા ખૂબ સ્પર્ધાત્મક બની છે. સફળતા માટે તાર્કિક રીતે કોઈપણ બ્રાન્ડ જ્વેલરી સ્ટોરના બિઝનેસ મોડલ સાથે સુસંગત હોવી જોઈએ. પરંતુ દરેક જ્વેલરી સ્ટોર પ્રત્યેક બ્રાન્ડ માટે સાનુકૂળ પુરવાર થાય તે અનિવાર્ય પણ નથી. કટ્ટર હરિફાઈના યુગમાં ખાસ કરીને છૂટક વેચાણ ક્ષેત્રે આ પ્રકારનો તાળો મળવો લગભગ અશક્ય છે. આવી અપેક્ષા રાખવી પણ નિરર્થક છે. કેમ કે અત્યારે રિટેલ સેક્ટર કસોટી કાળમાંથી પસાર થઈ રહ્યું છે. લગભગ તમામ રિટેલર્સ પ્રયોગાત્મક મુદ્રામાં જણાય છે. જ્યાં સુધી બ્રાન્ડનો પ્રશ્ન છે, વેપારી અને ગ્રાહક એકમેકને સમજવા અને સંતોષવા પ્રયાસરત જણાય છે. ખાસ કરીને જ્યાં વિકલ્પોની કમી નથી ત્યાં છૂટક વેપાર માટે બ્રાન્ડ સુનિશ્ચિત કરવી તે પણ એક રોમાંચક કવાયત છે.
વર્તમાન સમયમાં વેપાર હોય કે બ્રાન્ડ બંને માટે સમય નિર્ણાયક છે. જ્વેલરી સેક્ટરની વાત કરીએ તો બ્રાન્ડ ભલે ગમે તેટલી ચમકદાર હોય, ગ્રાહક ચપટીમાં તેના પરિણામો સહિત ઈતિહાસ-ભૂગોળ જાણી લે છે. વેપારી અને ગ્રાહક માટે બ્રાન્ડની પસંદગી એકદમ સરળ બની છે, અઘરું બન્યું છે માત્ર ટ્રેન્ડ જાણવાનું... ગ્રાહક અને વેપાર બંને જો સંપૂર્ણ ડિજીટલ બને તો આ કામગીરી પણ માનીએ એટલી કપરી નથી. આજનો યુવા વર્ગ સોશ્યલ મીડિયા પ્રેમી છે તેના આ સ્વરૂપનો સ્વીકાર કર્યે જ છૂટકો છે. 21મી સદીમાં સોશ્યલ મીડિયાના પાવરની અનદેખી કરવામાં કોઈ શાણપણ નથી. ગ્રાહક સાથે સંબંધ અને નિષ્ઠા વધુ ઘનિષ્ઠ બનાવવા માટે બજારમાં ઉપલબ્ધ સંભવત તમામ અદ્યતન સંશાધનો હાથવગા રાખવામાં આવે, તેને અપનાવવામાં આવે અને તેની અજમાયશ કરવામાં આવે તો ગમે તેવા પડકારોનો સામનો આસાનીથી કરી શકાય છે.
Oops! English news is not available for this news";
You Can Share It :
અમેરિકી સરકારના અધિકારીઓએ અને GJEPC પ્રતિનિધિમંડળ વચ્ચે બેઠક મળી
નિઝામ મ્યુઝિયમમાંથી હીરા અને રૂબી જડિત સોનાનું ટિફિન સહિત ચોરાયેલી કલાકૃતિઓ કબજે
ડાયમંડસિટી અખબારમાંથી બનાવી ગણપતિની મનમોહક પ્રતિમા
વિરલ 30 કેરેટ પિન્ક ‘રોઝ ઓફ કાઓ’ ડાયમંડ્સની એન્ટવર્પમાં હરાજી યોજાશે
ગોયમ ડાયમંડ ઇન્સ્ટિટ્યૂટે વધાર્યું સુરતનું ગૌરવ
સ્ટુડન્ટે ડિઝાઈન કરેલી વીંટીએ મેળવ્યું ગિનીઝ બુક ઓફ વર્લ્ડ રેકોર્ડમાં...
લંડનમાં બોનહામ્સ ખાતે આયોજીત હરાજી પેન્ડન્ટ નેકલેસ ખરીદવા કમઠાણ
સુપ્રસિદ્ધ બ્રિટિશ ડિઝાઈનર હેનેલના જ્વેલરી સંગ્રહનું 27 લાખ ડોલરમાં...
ભારતીય નિકાસ સંસ્થાઓના ફેડરેશન દ્વારા કિરણ જેમ્સ નોન એમએસએમઈ કેટેગરીમાં ‘ટોપ પર્ફોર્મર મહારાષ્ટ્ર’
ડાયમંડ સિટી. સુરતવિશ્વબજારમાં ભારતીય ઉદ્યોગ સાહસિકોનું પ્રતિનિધિત્વ...
Diamond City is a flagship product of our group. It is a fortnightly trade newspaper in Gujarati serving diamond and jewellery industry especially to diamond manufacturing industry based in Surat, surrounding areas and Mumbai. It is first of its kind fortnightly newspaper catering the industry. Rich in content, Diamond City has high quality trade information, news and analysis. It enjoys readability, reach and confidence of all sections of the industry and trade.
7Stars Group Of Companies
Seven Stars Media Pvt. Ltd.
Surat - 395006, Gujarat (INDIA).
Phone: +91 261 2544 157-60
© Copyrights 2018. All rights reserved. | Developed by Creative Concepts